कंपनी के मुख्य परिचालन अधिकारी अमित भिंगुर्डे ने यहां इसे लॉच करने के मौके पर कहा कि भारतीय बाजार में ब्रैबो के 5-एक्सिस वैरिएंट को मिले जबर्दस्त रिस्पांस के बाद बहुप्रतीक्षित 6-एक्सिस वैरिएंट को आर्टिकुलेट मोशन क्षमताओं के साथ उतारा गया है जिनकी जरूरत जटिल मैन्युफैक्चरिंग ऐप्लीकेशंस में पड़ती है। उन्होंने कहा कि ब्रैबो टीआर06-6 अपने पूर्ववर्ती उत्पादों से कहीं अधिक उन्नत है। इसे लगाना, इस्तेमाल करना और इसका रखरखाव करना बहुत आसान है। ब्रैबो टीआर06-6 की माॅड्यूलर डिजाइन इसके कार्यक्षेत्र के दायरे को बढ़ाती है और एक्युरेसी सुनिश्चित होने के साथ ही में बहुत कम शोर होता है।